Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.
**Kirkenes Verdensråd** (KV) (eng.: *World Council of Churches*) er en internasjonal økumenisk organisasjon. Over 340 kirkesamfunn er medlem i KV, med omkring 550 millioner kristne i mer enn 120 land. Hovedkvarteret ligger i Genève, Sveits.

Nesten alle østlig-ortodokse kirker, en rekke protestantiske kirker (Den anglikanske kirke, en del baptister, mange lutherske, reformerte og metodistkirker) og et bredt utvalg andre uavhengige kirker er medlem av KV.

Verdens største kirkesamfunn, Den katolske kirke, er imidlertid ikke medlem. De siste tiårene har Den katolske kirke imidlertid hatt et nært samarbeid med KV, og sender observatører til alle større KV-konferanser. Og Det pavelige råd for fremme av kristen enhet, under Den romerske kurie, utvelger 12 fullverdige medlemmer til KVs *Faith and Order Commission*.

I desember 2010 hadde generalsekretær Olav Fykse Tveit samtaler med pave Benedict XVI i Vatikanet.

KV har to norske medlemmer: Den norske kirke og Norges Kristne Råd.

Historie
--------

Grunnsteinen til verdensrådet ble egentlig lagt i 1910 ved Verdensmisjonskonferansen i Edinburgh, da misjonsledere under inntrykk av de nasjonale, politiske og økonomiske forholdene i verden, våget å tenke radikalt når det gjaldt å bygge opp et samarbeide mellom kirkesamfunn som kunne fremme den kristne tro. Mange kirkesamfunn ble inspirert av tanken om at kristne skulle sammen utføre kallet om å være en misjonerende religionsenhet. 

Kirkenes Verdensråd ble offisielt opprettet i Amsterdam den 23. august 1948. 147 kirkesamfunn innledet dermed et verdensomspennende samarbeid med det mål å kunne fremme sin enighet om kristendommens grunnvoller.

### Generalsekretærer

| År | Navn | Kirke | Nasjonalitet |
| --- | --- | --- | --- |
| 1948 - 1966 | Willem Visser 't Hooft | De reformerte kirkene i Nederland/ Føderasjonen av sveitsiske protestantiske kirker, Genève | Nederlands flagg Nederlandsk |
| 1966 - 1972 | Eugene Carson Blake | United Presbyterian Church (USA) | USAs flagg Amerikansk |
| 1972 - 1984 | Philip Potter | Metodistkirken | Dominicas flagg Dominikisk |
| 1985 - 1992 | Emilio Castro | Den evangeliske metodistkirken i Uruguay | Uruguays flagg Uruguayansk |
| 1993 - 2003 | Konrad Raiser | Evangelische Kirche in Deutschland (EKD) | Tysklands flagg Tysk |
| 2004 - 2009 | Samuel Kobia | Metodistkirken i Kenya | Kenyas flagg Kenyansk |
| 2009 - 2020 | Olav Fykse Tveit | Den norske kirke | Norges flagg Norsk |
| 2020 - 2022 | Ion Sauca | Den rumensk-ortodokse kirke | Romanias flagg Rumensk |
| 2023 - | Jerry Pillay | Den Sørafrikanske presbyterianske kirke | Sør-Afrikas flagg Sørafrikansk |

Eksterne lenker
---------------

* (en) Offisielt nettsted Rediger på Wikidata

* (de) Offisielt nettsted Rediger på Wikidata

* (es) Offisielt nettsted Rediger på Wikidata

* (fr) Offisielt nettsted Rediger på Wikidata

* (en) Offisiell blogg Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** HDS **·** NLA **·** NDL **·** NKC **·** BNE **·** CiNii
 |